2025 m. sausio 13 d. Bendrojo Teismo nutartis byloje LU / EIB
(Byla T-160/24)1
(Viešoji tarnyba – EIB personalas – Skundas dėl psichologinio priekabiavimo – Administracinis tyrimas – Galutinė tyrimo ataskaita – Akivaizdus nepriimtinumas –Sprendimas, patvirtinantis tyrimo ataskaitos išvadas ir rekomenduojantis atnaujinti drausmės bylą dėl piktybinio skundo – Ginčijamo akto atšaukimas – Pagrindo priimti sprendimą nebuvimas)
Proceso kalba: anglų
Šalys
Ieškovas: LU, atstovaujamas advokato B. Maréchal
Atsakovas: Europos investicijų bankas, atstovaujamas K. Carr ir J. Pawlowicz, padedamų advokato B. Wägenbaur
Dalykas
SESV270 straipsniu ir Europos Sąjungos Teisingumo Teismo statuto 50a straipsniu grindžiamu ieškiniu ieškovas prašo, visų pirma, panaikinti 2023 m. gruodžio 21 d. Europos investicijų banko (EIB) sprendimą ir 2023 m. kovo 22 d. EIB orumo darbe komisijos galutinę ataskaitą, atliktą pagal Asmens orumo darbe gerbimo politikoje numatytą tyrimo procedūrą ir, antra, priteisti žalos, kurią jis dėl jų patyrė, atlyginimą.
Rezoliucinė dalis
Nebereikia priimti sprendimo dėl pirmojo LU reikalavimų pagrindo, kuriuo siekiama panaikinti 2023 m. gruodžio 21 d. Europos investicijų banko (EIB) pirmininko sprendimą, taip pat jo reikalavimų antrojo, trečiojo, ketvirtojo ir penktojo pagrindų.
Atmesti likusią ieškinio dalį.
Priteisti iš EIB bylinėjimosi išlaidas.
____________
1 OL C, C/2024/3476, 2024 6 10.